Dewan Hipostil Besar

Dewan Hipostil Besar () terletak di dalam Kompleks Kuil Karnak, di Presint Amun-Ra. Ia salah satu monumen Mesir Purba yang paling banyak dikunjungi. Struktur ini dibina sekitar Dinasti ke-19 Mesir (–1224 SM).Kleiner, Fred S. Gardner's Art Through the Ages. 14th. Boston: Wadsworth, 73. Print. Reka bentuknya pada asalnya didirikan oleh Hatshepsut, di bandarsah Barat Laut untuk Amun di teres hulu Deir el-Bahri. Namanya merujuk kepada corak seni bina hipostil.

Didedikasikan kepada Amun-Re, dewa tertinggi Mesir, Karnak pernah menjadi tempat suci agama yang paling mewah di Thebes, ibu kota empayar Mesir (kini Luxor).

 Seni bina dan pembinaan 
Dewan Hipostil Besar meliputi kawasan seluas . Bumbungnya, yang kini sudah runtuh, disokong oleh 134 batang tiang dalam 16 baris; dua baris yang tengah lebih tinggi (dengan lilitan  dan tinggi ).

134 tiang papirus mewakili paya papirus purba dari mana Atum, dewa yang mencipta dirinya sendiri, muncul dari perairan Nun pada awal penciptaan.

Dewan ini bukan dibina oleh Horemheb, atau Amenhotep III seperti yang difikirkan oleh sarjana lama, tetapi dibina sepenuhnya oleh Seti I yang mengukirkan inskripsi di sayap utara dewan. Hiasan sayap selatan diselesaikan oleh firaun Dinasti ke-19 Ramesses II.

Para pembina membuat tanjakan daripada bata lumpur yang keluar dari bahagian utara dan selatan dewan selepas menyiapkan lapisan batu pertama. Masih ada sebahagian tanjakan ini yang kekal berhampiran dewan Hipostil. Terdapat juga tinggalan tanjakan lain yang digunakan untuk membina menara selatan tonggak pedaka pertama. Tanjakan itu dibuat dengan dinding bata lumpur yang diisi dengan tanah longgar dan pasir gurun. Dewan ini mungkin dibina menggunakan bahan yang paling mudah dan paling dekat untuk didapati.

 Inskripsi dan ukiran 
Dewan Hipostil Besar di Kuil Karnak merupakan contoh seni dan seni bina Mesir purba yang luar biasa, mempamerkan warisan firaun yang berkekalan melalui pelbagai inskripsi dan ukirannya. Selama berabad-abad, ramai raja, termasuk Seti I, Ramesses II dan firaun-firaun berikutnya seperti Ramesses IV, menambahkan koleksi ukiran indah kuil ini, masing-masing dengan gaya seni tersendiri. Seluruh dinding dan tiang dewan dipenuhi dengan ukiran timbul yang menggambarkan peristiwa keagamaan, penaklukan tentera, dan usaha diraja, yang berfungsi sebagai rekod visual sejarah kaya Mesir. Ukiran-ukiran rumit ini bukan sahaja mewakili perubahan gaya seni dan kepercayaan pemerintahan sebelumnya, tetapi juga menunjukkan sejarah panjang kuil ini sebagai pusat kuasa agama dan politik.Nelson, H. H. (1981). The great hypostyle hall at Karnak (Vol. 142). Oriental Institute of the Universtity of Chicago.
Beberapa orang firaun berikutnya menambahkan inskripsi pada dinding-dinding dan tiang-tiang yang ditinggalkan kosong oleh pendahulu mereka, termasuk Seti I, Ramesses III, Ramesses IV dan Ramesses VI. Di dalam Dewan Hipostil Besar, tukang-tukang Seti I mencipta ukiran timbul yang indah untuk dinding, tiang dan siling, arkitraf, serta tingkap cahaya atasan dalaman. Ukiran hiasan Seti I di dewan ini sangat tinggi mutunya. Model teliti manusia, objek tidak bernyawa, dan simbol-simbol Mesir mencirikan ukiran timbulnya.

Semua ukiran di sayap selatan dewan dan dua belas tiang besar di ruang ibu diukir untuk Ramses II. Tiang-tiang ini mempamerkan contoh ketiga-tiga peringkat gaya hiasan ukiran baginda (R', R2, R3). Selepas menaiki takhta, kawasan-kawasan pertama yang dihiasi ialah laluan utara–selatan dan ruang ibu dewan. Lorong berarak ini (garis lurus menurun) diutamakan, seperti yang dibuktikan oleh ukiran di pintu masuk selatan yang diukir pada awal pemerintahannya. Walaupun Seti I mengukir segala siling, arkitraf dan tingkap cahaya atasan yang menutupi tiang-tiang besar dewan, yang peliknya baginda tidak pernah mengukir adegan pada baris dan tiang-tiang dewan ini.Blyth, E. (2006). Karnak: evolution of a temple. Routledge.

Di bahagian dalam Dewan Hipostil Besar terdapat ukiran pada dinding. Kebanyakannya memaparkan zaman Firaun Ramesses II dan ayahanda baginda Seti I, dengan majoriti hiasan ini menunjukkan istiadat keagamaan dan kejayaan ketenteraan baginda. 
Dinding luar menggambarkan adegan pertempuran, Seti I di utara dan Ramesses II di selatan. Walaupun ukiran ini ada fungsi keagamaan dan ideologi, ia rekod penting tentang peperangan raja-raja ini. Pada dinding lain yang bersebelahan dengan dinding selatan dewan terdapat rekod Perjanjian damai Mesir-Het Ramesses II yang ditandatangani pada Tahun 21 pemerintahan baginda.

Pada tahun 1899, sebelas tiang besar Dewan Hipostil Besar runtuh  satu demi satu, kerana dasarnya perlus akibat air bawah tanah. Georges Legrain, yang ketika itu ketua ahli arkeologi di kawasan tersebut, menyelia projek pembinaan semula yang siap pada Mei 1902. Kemudian, kerja serupa perlu diteruskan untuk menguatkan tiang-tiang lain di Kuil itu.Brand, P. J., Feleg, R. E., & Murnane, W. J. (2018). The great hypostyle hall in the Temple of Amun at Karnak. https://www.memphis.edu/hypostyle/pdfs/commentary.pdf

Jumlah inskripsi yang meliputi hampir setiap permukaan, termasuk siling, dinding, dan tiang, sering mengagumkan pengunjung. Inskripsi dan ukiran ini mencerminkan era-era ia dihasilkan, seperti yang dibuktikan oleh pelbagai gaya seni dan nama diraja yang ada. Firaun, maharaja Rom, kahin besar berikutnya, bahkan orang Mesir biasa telah menambahkan koleksi ukiran kuil setelah berabad-abad, mengubah seni binanya, melakukan pembaikan, dan meninggalkan grafiti keagamaan.

Ingin menurut serta dengan dewan ini dan pereka-pereka terkenalnya, raja-raja berikutnya seperti Firaun Ramesses IV (memerintah 1151–1145) dan Kahin Besar Amun Herihor (memerintah 1080–1072) menghiasi tempat-tempat yang sebelum ini kosong atau bahkan menutup inskripsi lama pada tiang-tiangnya. Dewan Hipostil Besar terus beroperasi selama tujuh belas abad lagi sehingga abad ke-4 TM, apabila paganisme di Mesir mula punah.

 Keruntuhan 
Pada tahun 1899, sebelas tiang besar Dewan Hipostil Besar runtuh satu demi satu, kerana dasarnya terjejas oleh air bawah tanah. Georges Legrain, yang ketika itu ketua ahli arkeologi di kawasan itu, menyelia pembinaan semula yang siap pada Mei 1902. Kemudian, kerja serupa perlu diteruskan untuk menguatkan tiang-tiang lain di Kuil ini.

 (R', R2, R3) 
Peringkat Pertama: Ukiran Timbul, Prenomen Awal (R'). 

Peringkat Kedua: Ukiran Tenggelam, Prenomen Awal (R2).[1]

Peringkat Ketiga: Ukiran Tenggelam, Prenomen Akhir (R3).[1]

Lihat juga
Talatat

Nota

Rujukan
 [ Figures and Plates at Figures and Plates.
 Brand, Peter J; Feleg, Rosa Erika; Murnane, William J. (2018) The Great Hypostyle Hall in the Temple of Amun at Karnak: Volume 1, Part 2, Translation and Commentary (PDF). Oriental Institute of the University of Chicago. Illinois. 
 Nelson, Hayden Harold. (2018). The Great Hypostyle Hall in the Temple of Amun at Karnak Volume 1, Part 1, The Wall Reliefs. The Oriental Institute of the University of Chicago. Illinois. . . 
 Oakes, L., & Gahlin, L. (2003). Ancient Egypt: An illustrated reference to the myths, religions, pyramids, and temples of the land of the pharaohs. Barnes & Noble Books.
 Blyth, E. (n.d.). Karnak: Evolution of a temple.
 Seele, K. C. (n.d.). The cogency of Rameses II with Seti I and the date of the Great Hypostyle Hall at Karnak.

Pautan luar
Projek Dewan Hipostil Besar Universiti Memphis

Universiti Chicago, Illinois

Category:Buildings and structures completed in the 13th century BC
Category:Karnak temple complex
Category:Seti I